《题江湖胜览卷赠李彦晖》
明代·张和

万里一孤舟，常年事胜游。星河三峡夜，烟树五湖秋。

迹拟玄真子，名齐博望侯。翻怜蓬荜士，白首卧林丘。

作者简介：（1412—1464）苏州府昆山人，字节之。正统四年进士。未几，以疾还里，从学者甚众。景泰间授南京刑部主事，官至浙江提学副使。读书数行俱下，为文立就。既仕犹苦学，读《汉书》三十遍。有《筱庵集》。